Trumpin piikittelemä kansalaisoikeustaistelija John Lewis: Viha on liian raskas taakka | Yle Uutiset | yle.fi\nJohn Lewis (poliitikko)\nTrumpin piikittelemä kansalaisoikeustaistelija John Lewis: Viha on liian raskas taakka\nKuuluisa kansalaisoikeustaistelija ja Trumpin kanssa sanaharkkaan ajautunut edustainhuoneen jäsen John Lewis vetosi eilen rauhanomaisten toimintatapojen puolesta.\n17.1.2017 klo 10.04päivitetty 17.1.2017 klo 15.43\nUutisvideot: Kansalaisoikeustaistelija John Lewis vetosi sovinnollisuuden puolesta\nJohn Lewis (76) on amerikkalaisen kansalaisoikeustaistelun ikoni, viimeinen tohtori Martin Luther Kingin kanssa kampanjoineista kuudesta veteraanista, jotka järjestivät vuoden 1963 kuuluisan marssin Washintonissa. Tilaisuudessa vaadittiin mustille kansalaisoikeuksia ja taloudellista tasa-arvoa.\nLewis puhui tilaisuudessa mielenosoittajille, mutta tunnetuimman puheen – "Minulla on unelma" – piti Martin Luther King.\nLewis johti 1963-1966 Opiskelijoiden väkivallatonta koordinaatiokomiteaa (SNCC), joka oli yksi tärkeimmistä järjestöistä mustien kansalaisoikeuksia ajavassa liikkeessä.\nHän on vuodesta 1987 lähtien edustanut kongerssin edustajainhuoneessa demokraattipuoluetta ja Georgiaa. Suosio on ollut vankkaa, hän on saanut alle 70 prosenttia äänistä vain yksissä vaaleissa, vuonna 1994, jolloin hän päihitti republikaanisen vastaehdokkaansa 69 prosentin ääniosuudella.\nLewisin virkaanastujaisboikotti laajenee\nDonald Trumpin kanssa hän ajautui sanaharkkaan viime perjantaina, kun hän NBC:n haastattelussa arvioi, ettei pidä Trumpia laillisena presidenttinä. Perusteluksi hän mainitsi Venäjän väitetyn roolin nettihakkeroinnissa ja Trumpin vaalivoitossa. Lewis sanoi, ettei tämän takia aio osallistua Trumpin perjantaisiin virkaanastujaisiin.\nTrump reagoi ärhäkkäästi lauantaina ja kirjoitti Twitterissä, että Lewisin pitäisi käyttää energiaansa mieluummin vaalipiirinsä kammottavalla tolalla olevien asioiden hoitoon sen sijaan, että esittää vääriä syytöksiä vaalituloksesta. "Puhetta, puhetta, puhetta – ei toimintaa tai tuloksia. Surullista" twiittasi Trump.\nTrumpin kommentit iskivät hermoon. Jo ainakin 25 edustajainhuoneen jäsentä on ilmoittanut yhtyvänsä Lewisin boikottiin ja jäävänsä pois virkaanastujaisista.\nMaanantaina oli Lewisin vastakommentin vuoro. Hän puhui Martin Luther Kingin muistopäivänä Miamissa sovinnollisesti ja vetosi nuorisoon:\n– Rauhan ja rakkauden toimintatavassa on voimaa. Kuten Martin Luther King sanoi, viha on liian raskas taakka. Sanon teille nuorille miehille, kansakunnan tuleville johtajille, maailman tuleville johtajille: meidän ei koskaan pidä vihata. Rakkauden tie on parempi tie. Rauhan tie on parempi tie.\nSamalla hän kuitenkin muistutti, että jokaisen velvollisuus on nousta vastarintaan, jos näkee yhteiskunnassa jotakin epäoikeudenmukaista.\n– Teillä on moraalinen velvollisuus tehdä jotakin, olla vaikenematta.\nJohn Lewis (poliitikko)UlkomaatkansalaisoikeudetMartin Luther King, Jr.


It´s digi time – Suomen Nuoriso-opisto Paukkulan hankkeen blogisivusto\nIt´s digi time\nSuomen Nuoriso-opisto Paukkulan hankkeen blogisivusto\n 28.4.22 Nyt se on virallista! Meillä on ikioma kirjautumissivu uuteen verkko-oppimisympäristöön! ihan mahtavaa! Tänään oli ensimmäinen pääkäyttäjäkoulutus ja paljon surinaa on nyt ainakin minun päässäni. Näytti olevan Tommillakin, koska Paukkulan logo ilmestyi Itslearning-kirjautumissivulle työajan jo päätyttyä. Selvästi olemme siis innostuneita uudesta oppimisympäristöstämme! Toivottavasti myös muut opettajat ja erityisesti opiskelijat pitävät uudesta ympäristöstämme ja saamme alustalle […]\nSuomen Nuoriso-opiston ja STEP-kolutuksen kasvatus- ja ohjausalan opettajille on luvassa jo tänä keväänä täydennyskoulutusta digitaitojen lisäämiseksi. Verkkopedagogiikan webinaareissa opettajat pääsevät kehittämään verkkopedagogisia taitojaan, tekemään verkkokurssin käsikirjoitusta ja muokkaamaan oppimateriaalia verkko-oppimista tukevaksi. Opetushenkilöstö voi myös oman aikataulunsa mukaisesti aloittaa omien digitaitojensa täydennyskoulutuksen Taitotalon WebOpe-total kurssilla. Kurssilla voi täydentää Microsoft Officen työkalujen käytön osaamista, tutustua Officen analytiikan […]\nIt´s digi time with Itslearning\nSuomen Nuoriso-opisto Paukkulan uusi verkko-oppimisalusta on valittu pitkän kilpailutusprosessin jälkeen. Voittajaksi nousi Itselarning-verkko-oppimisympäristö. Liekö kohtalolla näppinsä pelissä siinä, miten hyvin hankkeen nimi sointuu uuden verkko-oppimisympäristön nimen kanssa: It´s digi time with itslearning. Uuden verkko-oppimisalustan olisi tarkoitus olla toiminnassa jo syksyllä uusien opiskelijoiden saapuessa opistolle opiskelemaan. Opettajilla onkin edessään melkoinen urakka, kun ammatillinen kohtaaminen kasvatus- ja […]\nIt’s digi time -hankkeeseen liittyvät koulutuskilpailutukset ovat täydessä vauhdissa, mutta joskus on hyvä vetää vähän henkeäkin välillä. Tänään siis viimeiset rutistukset ja viikon huili. Toivottavasti kaikki lomailijat saavat viettää loma-ajan terveinä.\nJoululahjaksi saamani urheilukello ilmoittaa, että autonominen hermosto on levännyt huonosti. Itse asiassa en kyllä tarvitse mitään ”älykästä digilaitetta” minulle kertomaan, että stressiä pukkaa. Mutta joskus stressi voi olla laadultaan jopa hyvää ja innostavaa! Tammikuun alussa 2022 palasin joululomalta töihin Paukkulaan aivan uudessa roolissa. It´s digi time -niminen hanke käynnistyi ja uudeksi työtehtäväkseni tuli vastata hankkeen […]


Näihin kaikkiin ihmebakteerin pitäisi auttaa\ntiistai 08.04.2014 klo 19:34\nProbiootti on suolistossamme elelevä mikrobi, jonka lupaillaan auttavan moneen vaivaan. Tässä niistä muutama.\nProbiaatteja on lisätty moniin elintarvikkeisiin, kuten maitoihin.\nProbiooteista voi olla apua vauvan vatsavaivoihin. Suomalaisessa väitöstutkimuksessa annettiin osalle vauvoista Lactobacillus rhamnosus GG -probioottia ja osalle lumelääkettä kuukauden ajan. Vanhempien raporttien mukaan probiootteja saaneet vauvat itkivät vähemmän kuin lumelääkettä saaneet.\nProbiootit tasapainottavat suolistomikrobistoa ja vähentävät riskiä sairastua tulehdukselliseen ripuliin. Probiootit myös lyhentävät jo alkaneen ripulin kestoa. Niistä voi olla apua myös antibioottikuurista aiheutuvan ripulin ehkäisyssä. Turistiripuliin probiootit eivät välttämättä tepsi.\nProbioottien säännöllisellä käytöllä on hyötyä hampaiden plakin muodostumisen, reikiintymisen, ientulehduksen ja suun sieni-infektioiden ehkäisyssä. Tässä kannattaa kuitenkin konsultoida hammaslääkäriä, sillä kaupallisissa tuotteissa käytetyt probiootit voivat myös tehostaa happohyökkäystä.\nProbiooteista on apua suolistosyöpien ehkäisyssä. Probiooteilla on ilmeisesti kyky muokata suoliston olosuhteita siten, että syöpään sairastumisen riski vähenee. Ennalta ehkäisevä vaikutus voi perustua myös siihen, että probiootit vahvistavat puolustuskykyä. Syöpälääkkeiksi probiooteista ei kuitenkaan ole.\nProbiootit voivat lievittää kroonista väsymysoireyhtymää potevien oireita. Myös ahdistukseen ja masennukseen niistä voi olla apua. Vanha viisaus sanoo, että kun suolisto voi hyvin, koko ihminen voi hyvin. Suolistomikrobiston epätasapaino vaikeuttaa monien tärkeiden vitamiinien ja hivenaineiden imeytymistä. Esimerkiksi B12-vitamiinilla on todettu olevan myönteisiä vaikutuksia mielialaan ja erityisesti muistiin.\nProbiootit voivat rauhoittaa suolistossa kipuilevaa tulehdusta. Ärtyneen suolen oireyhtymässä on osoitettu probioottien vähentävän oireita, kuten kipua ja vatsan turvottelua. Myös vatsahaavan ja keliakian hoidossa on probiooteista hyötyä. Joissakin tapauksissa ne voivat helpottaa myös paksusuolentulehdusta ja Crohnin tautia.\nProbiootit vaikuttavat aineenvaihduntaan ja voivat auttaa merkittävästi painonhallinnassa. Nykytiedon mukaan tietynlainen suolistomikrobisto lisää ylipainoriskiä. Probioottien mahdollinen hyöty laihduttajalle perustuu niiden kykyyn säädellä suolistomikrobiston koostumusta\nLasten allergiat ja atooppinen ihottuma\nAllergiaan sairastuvien lasten suolistossa on tavallista vähemmän lakto- ja bifidobakteereita. Probiootit saattavat siis ehkäistä allergia-alttiutta. Äidin nauttimat probiootit raskausaikana sekä lapsen nauttimat probiootit ennen puolen vuoden ikää suojaavat riskilapsia atooppiselta ihottumalta.\nLähteet: Mm. Terveyskirjasto, Allergia- ja astmaliitto, Anna Pärtyn väitöstutkimus, Suomen Hammaslääkäriseura Apollonia.


: heinäkuuta 2017\nLähettänyt Euvostotaivas klo 12.04 1 kommentti:\nIlta-Sanomien toimittelijan mukaan Puolassa edessä ”irvokas näytelmä”.\nIlta-Sanomat ovat jälleen päästäneet vaahtosuisen toimittelijan vuodattamaan tuskaansa Donald Trumpin Puolan vierailun edellä. Median leirinvalinta on toki ollut tiedossa jo Yhdysvaltain vaalikampanjasta asti. Eliitin hovin sananpyörittäjillä alkaa ymmärrettävästi olla vaikeata keksiä uusia ilmaisuja inhonsa ilmaisemiseksi. Tällä kertaa ratsastetaan ”pienen miehen” symboliikalla. Tätä aihetta tarkasteltaessa lienee nykyisenä moninaisten ”sukupuolten” sekoitusten aikakautena turvallisinta käsitellä poliittisia toimijoita vain ”henkilöinä”.\nIlta-Sanomien toimittelijalla on oma käsityksensä irvokkuudesta, mikä pitää sisällään ainakin itsenäisen\nvaltion toimimisen omien etujensa puolesta Brysselin valtapyrkimyksiä vastaan.\nSaarnansa Ilta-Sanomien toimittelija aloittaa luonnehtimalla ”pienen miehen tarkoitukselliseksi piikiksi” sitä, että Yhdysvaltain presidentti on asettanut vierailuohjelmassaan Puolan Britannian kuningattaren, EUSSR-kansleri Merkelin ja Rothchild-apupoika Emmanuel Macronin edelle. Irvokkaaksi väitetään sitä, että oman maansa ja kansansa edun Brysselin linjaa tärkeämmäksi asettanut Puolan hallinto pääsee tapaamaan Trumpia ennen lähinnä muinaismuistoihin kuuluvaa monarkkia ja Euroopan jees-väkeä. Samalla solvataan itsenäistä ajattelua ja kansallista etuaan korostanutta eurooppalaista valtiota kauhukakaraksi.\nPoliittinen toiminta edellyttää epäilemättä tiettyä narsistista luonnetta. Silti verrattuna lähes aivotta nykyisessä Euroopan brysseliläisessä politiikan valtavirrassa ajelehtiviin euvostopolitrukkeihin ja peittelemättömän opportunistisiin maailman kataisiin ja jaakonsaariin Trumpin, Unkarin Viktor Orbanin tai Puolan puolustusministerin Antoni Macierewicin ynnä muiden euvostovastaisten tai -kriittisten rinnastaminen kauhukakaroihin ja ”pieniin miehiin” edustaa irvokkuutta paljaimmillaan. Olemmepa mitä mieltä tahansa esimerkiksi Trumpin politiikasta, hahmona hän ei missään nimessä voi olla sellainen vähäteltävä surkimus, jota Ilta-Sanomien toimittelijan vuodatus ajaa takaa. Vaatii jo jonkin verran asettua tuolla tasolla Soros-Rothchild-Bilderberg -linjaa vastaan tai edes päästä sellaiseen asemaan, että sen pääsee tekemään.\nTrumpin vastenmieliseksi piirteeksi luetellaan kirjoituksessa muun muassa se, että tämän ”luonne ei yksinkertaisesti taivu siihen, että hänen toimiaan arvioidaan kriittisesti. Hän ei kykene sulattamaan edes tappiota kättelyssä”. Viime vuonna Britanniassa revittiin tietyissä piireissä pelihousuja Brexitin voitettua. Viikkokausia vatvottiin asiaa, ja tiedostavat koettivat kammeta vaalitulosta nurin. Yhdysvaltain vaalien ratkettua samojen piirien palvomasta Clintonista ei ollut tunnustamaan suoraselkäisesti tappiotaan tai ilmoittamaan työn jatkamisesta virheistä oppien. Clintonin tai Britannian euvostopiirien osoittamaa jääräpäisyyttä ei suinkaan ole kuvattu ”narsistisen luonteen viaksi”.\nToimittelija paaluttaa yhdellä virkkeellä Brysseliä kohtaan tuntemansa alamaisvietin: ”Merkel ja Macron tuskin pitävät Puolan hehkuttamista eurooppalaisena mallivaltiona maan nykyjohdon aikana oikeana peliliikkeenä Yhdysvaltain presidentiltä.” Puolan synniksi hän luonnollisesti kuvaa sen, ettei nykyjohto ole suostunut Brysselin mahtikäskyyn [toisuskoisen] muukalaisvirran elättämisestä. Rivien välistä huokuu myös suunnaton pettymys, ettei Yhdysvaltain presidentti oletettavasti arvosta Merkeliä tai tämän apupoikaa Macronia järin korkealle. Epäilemättä Yhdysvallat ajaa omaa etuaan suhteessa Euvostoliittoon. Siinä ei pitäisi olla mitään kummallista. Mikä velvollisuus puolalaisilla puolestaan olisi polvistua Merkelin tai Macronin edessä? Täältä käsin on mahdotonta määritellä taas Puolan hallituksen suhdetta sikäläiseen mediaan tai oikeuslaitokseen. Täkäläisen ”tiedonvälityksen” tendenssimäinen euvostopalvonta asettaa omat rajoitteensa puolueettoman kuvan muodostamiselle.\nJos ajatellaan kotoisia suuria henkilöitä, ensinnä nousee kiistämättä heti mieleen Risto Ryti, joka uhrasi uransa ja tulevaisuutensa vuoden 1944 poliittiseen peliin. Maamme nykyisten politrukkien vertaaminen kohtalon vuosien suurmiehiin on toki sekä epäreilua että myös toivotonta. Kun siirrytään asteikolla muutamia pykäliä helpompaan tilanteeseen, on yhä mahdotonta olettaa, että esimerkiksi Jyrki Katainen olisi luopunut Brysselin palkkiovirastaan toteamalla, ettei Suomen sovi velkaantua haalimalla Kreikka-takuita. Urho Kekkonen on ollut vuosikymmeniä monien kaskujen aiheena. Häntä tietyt piirit vihaavat yhä syvästi osaltaan varmasti siitäkin syystä, että hän kaukonäköisesti piti kokoomuksen poissa hallituksesta. Tietyllä tavalla yhteiskuntamme alasajon alkuun liittyy kokoomuksen marssi hallitukseen. Kekkonen osasi myös käsitellä suurta itäistä naapuria – taito, joka tuntuu useimmilta nykypoliitikoilta tyystin puuttuvan. Pragmaattisen ja kiihkottoman isänmaan edun ajamisen sijaan alaa ovat vallanneet sangen akkamainen jalanpolkeminen ja maailmanparannus.\nHahmoaan huomattavasti pienemmäksi henkilöksi on osoittautunut Timo Soini. Vuonna 2011 ja 2015 hänellä oli käsissään avaimet rakentaa puolueestaan maamme suurin. Se ei välttämättä olisi avannut tietä hallitukseen, mikä lienee ollut perussuomalaisten tragedian ydin. Vuoden 2015 avoimet rajat ja kiikkuminen Sipilän vähäosaisia kurittaneen hallitusohjelman sontakärryillä tulevat säilymään soinilaisten syntilistan kärjessä. Kuvaavaa nykyiselle tilanteelle on, että sloganillaan ”missä EU, siellä ongelma” tuhansia sieluja puolelleen saanut lumekriitikko on katsottu Helsingin Pravdan taholta erityisen ylistyksen arvoiseksi ja tässä liturgiassa on erityisesti tahdottu alleviivata tämän kannatusta euvostouskovaisimpien puolueiden eli kokoomuksen ja Sdp:n piirissä.\nPoliittista suuruutta herra Soini olisi osoittanut kunnioittamalla niiden ääntä, jotka hänet vuosina 2011 ja 2015 jytkyihinsä nostivat – vaikka se olisi vaatinut uusia vaaleja. On nimittäin miltei surkuhupaisaa tiettyjen piirien valitus vaalien kustannuksista aikana, jolloin Euvostoliiton olematon rajapuolustus ja siirtolaiskriisi nojaavat loputtomaan piikkiin matubisneksen kuitatessa lisäbudjetteja toisensa jälkeen. Euroopan mitassa ei ole ollut ongelma järjestää uusintaäänestyksiä, mikäli kansa jossain on kapinoinut Brysseliä vastaan.\nSoinilaisen kauden jälkeen on koittanut Halla-ahon vuoro toimia. Tulevaisuus näyttää, kuuluuko hän ”pieniin vai suuriin henkilöihin”. Vaalilupaustensa pitäminen olisi hyvä alku. Ihmisen henkisen koon määritteleminen iltasanomalaiseen tapaan poliittisen linjan mukaan puolestaan on henkistä epärehellisyyttä, jossa tunne voittaa järjen olettaessaan suuruuden syntyvän valtamielipiteen tahdottomasta myötäilystä.\nLähettänyt Euvostotaivas klo 18.22 4 kommenttia:\nTunnisteet: Angela Merkel, Brexit, Jussi Halla-aho, Macron, taakanjako, Trump, Urho Kekkonen, vaalilupaukset, vaalit


Fundamentti: Uskomaton käänne Hesburger-jupakassa!\nUskomaton käänne Hesburger-jupakassa!\nFundamentti on toitottanut jo pitkään, miten Massakontrollin aseisiin kuuluu nimenomaan tuplastandardit.\nNo, nyt näemme niiden käytöstä mitä parhaimman esimerkin.\nPohjustukseksi muistutettakoon, että Aleksi Valavuoren kohdallahan armoa ei tunnettu ja selityksiä ei kuunneltu, vaan hänen piti menettää työpaikkansa ja silti pyytää anteeksi. Eli hieman sama, kuin että maksaisit hajottamastasi tavarasta korvaukset, mutta et saa edes pitää tavaraa.\nSen sijaan, kun paljon puhuttu eturyhmän edustaja on kyseessä, löydetään kyllä keinot.\nPAM: Hesburgerilla ei perusteita työsuhteen päättämiseen twiittitapauksessa\nJa mikäpä muukaan on kyseessä, kuin vetoaminen sananvapauteen - siihen mitä vastaan suvakit hyökkäävät itse kaikkein raivokkaimmin, kun kyse on heidän vastustajiensa sananvapaudesta ja mielipiteistä!\nEli, meillä on nyt kaksi täsmälleen samanlaista tapausta edessämme. Tosin sillä erotuksella, että tämä feministin temppu oikeasti vaikuttaa asiakkaiden ja yrityksen hyvinvointiin ja antaa aiheen huoleen, mutta koska kyseessä on eturyhmän edustaja, eli 1. nainen 2. transu 3. feministi, saa ja pitääkin hänen "käyttää sananvapautta". Kun taas Aleksin twiitti oli puhtaasti mielipide, mutta koska kyseessä oli valkoinen heteroseksuaalinen mies jonka mielipide ei ollut poliittisen korrektiuuden mukainen, hänet lynkataan seuraavaa kaavaa noudattaen:\n2. Anteeksipyynnön vaatiminen\n3. Työnantajalle twiittaaminen\n4. Anteeksipyynnön ohittaminen\n5. Lällättely irtisanomiselle.#ABC\n— Ande (@AndeVirtanen) October 26, 2016\nJäämme seuraamaan tilannetta. Parhaassa tapauksessa tämän luulisi tarkoittavan sitä, että läpimennessään myös Valavuori saa takaisin työpaikkansa, ja jatkossa sananvapauden kanssa ollaan vähemmän poliittisesti korrektilla linjalla. Huonommassa skenaariossa olemme ottaneet askeleen lähemmäksi "kriminalisoidaan feminismin arvostelu euroopassa"-mädätystä.\nSitä ei tosin kannata odottaa, että suvaitsevaisto osaisi hävetä tai irtisanoutua mistään tälläisestä. Päinvastoin! Etuna kuitenkin se, että nämä ilmoittavat aikeistaan suoraan, nimensä ja kuvansa kera, joten tietää asiakkaat ja työnantajat varoa.\nFull support rasistien ruokiin sylkemiselle.\n— Juho Pylvänäinen (@Juho_p) November 14, 2016\nTunnisteet: feminismi, Laki, Massakontrolli, Suvakki, Tuplastandardit, Uutiskatsaus\nHerttisen samantekevää mitä joku ammattiliitto tästä sanoo. Jos työntekijän työsuhde on päättynyt hänen ja työnantajan välisellä sopimuksella yhteistuumin, se sopimus on pitävä. Siihen ei ole mitään sanomista kenelläkään.\n15. marraskuuta 2016 klo 18.29\nTotta, tuosta on myöhäistä enää rutistaa, mutta mitä tahansa voidaan odottaa kun kyse on eturyhmän edustajasta, josta nyt ollaan leipomassa suvaitsevaiston marttyyria ja uhria.\n16. marraskuuta 2016 klo 16.45\nSeksirobotit saivat aikaan feministipaniikin!\nPALJASTETTU: Anarkistit aikovat tehdä itsenäisyysp...\nBlack friday on täällä - tarkista nyt tarjoukset!\nHenry Laasanen puhuu Epäneutraalista sukupuolikirj...\nYliopisto on nyt feministiopisto/feministinen aisu...\nHUOMIO! Nyt MAGA- ja MFGA-tuotteet tarjouksessa!\nHesburger erotti asiakkaille vaarallisen feministi...\nKevennys: Hyvää isänpäivää!\n#Miestenviikko: Tältä näyttää kun feminismi vastaa...\n#miestenviikko: Proto-maskulisti nöyryyttää femini...\nJytky, Brexit, Donald Trump & MAGA - Ensiksi he si...\n#Spiritcooking: Saisiko olla spermaa, kusta, kuuka...


Eurooppa Archives - Marimente\n“Open up your mind and see like me / Open up your plans and damn you’re free” – Jason Mraz: I’m Yours Lupasin viimeisimmässä postauksessani, että minulta löytyy takataskusta vielä muutama vanhempi reissutarina teidän kanssanne jaettavaksi. Hollannissa vuonna 2008 opiskelijavaihdossa…\nTammikuussa 2009 aloittamastani työharjoittelusta suomalais-italialaisessa matkatoimistossa Genovassa alkoi olla toukokuuhun mennessä kertynyt niin paljon työtunteja, että yllättäin toimistolta ehdotettiin minulle ylimääräistä vapaapäivää keskellä viikkoa. Siinä vaiheessa en paljoa pistänyt vastaan, vaan innolla halusin hyödyntää tämän oman ajan ja lähteä jonnekin Genovan…\nAlunperin tästä Annika home and away -blogin samanaiheisesta postauksesta inspiroituneena päädyin itsekin jälleen muistelemaan iki-ihanaa Italiaa. Tällä kertaa löysin itseni penkomasta Genovasta käsin vuonna 2009 tekemämme Cinque Terren päiväreissun kuvia, joita ei jostain syystä aivan tuhannen paljoa ole. Liekkö maisemat oli…\n**Toim. huom. Varoitus noin miljoonasta ei-aina-välttämättä-niin-onnistuneesta Mari-kuvasta, joita tämän postauksen lomassa esiintyy!** Pääsiäisviikon tunnelmissa olen tänään muistellut parin vuoden takaista Rooman matkaa, joka ajoittui juuri hieman ennen Italiassa vietettäviä suuria pääsiäisjuhlia. Genovassa viettämäni kevään 2009 jälkeen olen palannut Italiaan kerran, vuonna…\nVoitteko kuvitella sitä fiilistä, kun sydän meinaa pakahtua onnesta? Hymy valloittaa kasvot väkisinkin, ja elämä tuntuu helpolta. Heinäkuun 15. päivä vuonna 2003, 16-vuotissyntymäpäivänäni seisoin Brightonissa Shoreham-by-Sean piskuisella tummahkolla hiekkarannalla ystäväni Lauran kanssa. Päällimmäisenä ajatuksena se, että uskalsin toteuttaa jo pikkuteininä keksimäni…\nTuulimyllyjä ja tulppaaneja. Lättänä kuin pannukakku. Neljä vuodenaikaa yhden päivän aikana. Pitkiä ihmisiä ja hassu kurkkuäännekieli. Joko arvaatte, mistä maasta on tällä kertaa puhe? Kyllä vain, menin viime postauksen Italian muisteluiden jälkeen vielä vuoden taaksepäin kevääseen 2008. Vietin kyseisen kevätlukukauden opiskelijavaihdossa…


lomakodit – Kesklinn, Tallinna: Talot ja muut | Vrbo\nVuonna 2020 tarjoamme ison valikoiman majoitustiloja lähellä kohdetta Kesklinn: 82 lomakotia, joihin kuuluvat esim. Talot (6 kpl) ja Asunnot/huoneistot (67 kpl). Löydä itsellesi ja perheellesi tai ystävillesi upea loma-asunto. Oli kyse pitkästä tai lyhyestä lomasta lähellä kohdetta Kesklinn, paras majoitus löytyy Vrbosta.\nVanhakaupunki: 73 loma-asuntoa\nKadriorg: 36 loma-asuntoa\nTatari: 59 loma-asuntoa\nVrbo Suomi tarjoaa laajan valikoiman loma-asuntoja, jotka sijaitsevat lähellä kohteen Kesklinn upeita nähtävyyksiä. Vrbo Suomin asiakkaiden keskuudessa suosituimmat nähtävyydet, joiden lähellä yöpyä, ovat:\nTallinnan keskustori: 98 loma-asuntoa\nTallinnan satama: 98 loma-asuntoa\nA. Le Coq Arena: 98 loma-asuntoa\nSkypark: 98 loma-asuntoa\nKlaustrofoobia: 98 loma-asuntoa\nVrbo Suomin avulla voit löytää itsellesi majapaikan myös monien muiden kohteen Kesklinn nähtävyyksien lähettyviltä. Voit tarkastella haluamasi nähtävyyden lähellä sijaitsevia loma-asuntoja hakukenttämme avulla.\nTietysti. Kohteessa Kesklinn tarjolla olevat Talot: 6 kpl Vrbo Suomin sivustolla. Muihin suosittuihin loma-asuntotyyppeihimme kohteessa Kesklinn kuuluvat:\nKyllä, voit valita haluamasi loma-asunnon, johon kuuluu internet/wi-fi. Valikoimistamme löytyy 75 loma-asuntoa, joihin kuuluu internet/wi-fi ja jotka sijaitsevat kohteessa Kesklinn. Pääset tarkastelemaan valikoimissamme olevia loma-asuntoja hakukentän avulla.


27,5 m² Cygnaeuksenkatu 9 b, 40100 Jyväskylä Kerrostalo Yksiö vuokrattavana - Oikotie 16100283\nVuokrattavat asunnot Jyväskylä Keskusta Cygnaeuksenkatu 9 b, 40100 Jyväskylä\nCygnaeuksenkatu 9 b, Keskusta, Jyväskylä●1h + avok\nKeskustan valoisa uudehko yksiö loistavalla sijainnilla, 27,5m2\nTodella hieno neljännen kerroksen yksiö hiljattain valmistuneessa talossa. Asunto on uudenveroinen, mukavan kokoinen ja sijainti on loistava.\nNäpsäkkä yksiö erinomaisella sijainnilla Cygnaeuksenkadun yläpäässä. Vieressä ovat niin keskusta, yliopisto, ammattikorkeakoulu kuin Harjun ulkoilumaastotkin.\nToimiva kokonaisuus ja uudet pinnat neljännen kerroksen asunnosta. Parkettilattia vesikiertoisella lattialämmityksellä ja keittiössä mm. tiskikone. Kylppärissä tila omalle pyykkikoneelle. Viehättävä ranskalainen parveke.\nYhteydenotot puhelimella arkena klo 9-21 tai viikonloppuna klo 10-20.\nCygnaeuksenkatu 9 b, 40100 Jyväskylä\nHiljattain valmistunut ja uutta vastaava\nRauhalliset näkymät ranskalaiselta parvekkeelta sisäpihalle\nVuokraan kuuluu 10 M internetliittymä. Ensimmäinen mahdollinen irtisanomisajan alkamispäivä 3 kk sopimuksen alkamisesta. Vuokralainen tekee sähkösopimuksen ja ottaa laajan kotivakuutuksen. Luottotiedot tarkistetaan.\nVesimaksu 25 e/kk/henkilö + tasaus kulutuksen mukaan.\nAsunto Oy Jyväskylän Cygnaeuksenkatu 9


Kysely: Enemmistö suomalaisista pitää rahapelaamisen tappiorajoja liian korkeina | EHYT\nKysely: Enemmistö suomalaisista pitää rahapelaamisen tappiorajoja liian korkeina\n15.12.2021 13:47:56 EET | EHYT\nEHYT ry:n Taloustutkimuksella teettämässä kyselyssä selvitettiin suomalaisten korona-ajan rahapelitottumuksia ja koettuja rahapelihaittoja. Lisäksi kysyttiin suomalaisten suhtautumista ajankohtaisiin rahapelipoliittisiin kysymyksiin kuten Veikkauksen rahapelien tappiorajoihin, pakolliseen tunnistautumiseen, rahapeliautomaattien hajasijoitteluun sekä Veikkauksen monopoliasemaan.\n”Rahapelejä pelaavien osuus on kasvanut verrattuna huhtikuussa 2020 tekemäämme kyselyyn. Kasvua on eniten raaputusarvoissa, lottopeleissä, rahapeliautomaateissa ja urheiluvedonlyönnissä. Tämä on ymmärrettävää, sillä huhtikuun 2020 tuloksiin vaikutti koronasta johtunut rahapeliautomaattien sulkeminen ja urheiluvedonlyönnin mahdollisuuksien väheneminen. Myös netissä pelataan nyt hieman aktiivisemmin kuin keväällä 2020, vaikka mitään suurta ryntäystä nettipelaamiseen ei kyselyn perusteella ole nähtävissä”, toteaa EHYT ry:n rahapelihaittayksikön päällikkö Riitta Matilainen.\nRahapeleihin käytetään keskimäärin 17,50 euroa kuukaudessa. Miesten ja naisten välillä on suuri ero rahapelaamiseen käytetyn rahan määrässä: miehet käyttävät rahapelaamiseen 26,50 euroa kuukaudessa ja naiset 8,30 euroa.\nTappiorajat liian korkeat\nVastaajista 60 prosenttia on sitä mieltä, että Veikkauksen asettamat pakolliset tappiorajat esimerkiksi rahapeliautomaateille ja osalle nettipeleistä ovat liian korkeat. Tappiorajat ovat tällä hetkellä 500 euroa vuorokaudessa ja 2000 euroa kuukaudessa. Tappiorajoja sopivana pitää 27 prosenttia vastaajista. Neljän prosentin mielestä tappiorajat ovat liian matalat.\n“Uuden arpajaislain avulla halutaan entistä paremmin ehkäistä rahapelihaittoja. Nyt olisikin sopiva aika laskea tappiorajoja entistä alhaisemmiksi tämän tavoitteen saavuttamiseksi. EHYT ehdottaa, että kuukausikohtainen tappioraja laskettaisiin 500 euroon kuukaudessa eli samalle tasolle, jolla se väliaikaisesti oli vuonna 2020”, toteaa Matilainen.\nPakollisen tunnistautumisen koetaan ehkäisevän ja vähentävän rahapelihaittoja\nRahapelaamiseen liittyvien haittojen ei koeta omassa elämässä lisääntyneen koronaepidemian alkamisen jälkeen, ja parilla prosentilla haitat ovat vähentyneet.\n“Tulokseen on saattanut vaikuttaa pakollinen tunnistautuminen, joka koskee nykyään Veikkauksen verkkorahapelien lisäksi rahapeliautomaatteja, Pitkävetoa ja Veikkauksen myyntipaikoissa pelattavia pöytäpelejä. Seitsemän prosenttia on vähentänyt rahapelaamistaan pakollisen tunnistautumisen takia. Eniten rahapelaamistaan ovat vähentäneet miehet ja 25–34-vuotiaat, jotka ovat molemmat rahapelihaittojen riskiryhmiä”, sanoo Matilainen.\nRahapelimonopolilla vankka kannatus, mutta hajasijoitetut rahapeliautomaatit jakavat mielipiteitä\nSuomalaiset kannattavat Veikkauksen rahapelimonopolia: 63 prosenttia vastanneista toivoi nykytilanteen jatkuvan ja 24 prosenttia halusi Suomen siirtyvän rahapelien järjestämisessä lisenssimalliin.\n”Suhtautuminen kauppojen, kioskien ja huoltoasemien hajasijoitettuihin rahapeliautomaatteihin jakaa kansalaisia”, arvioi Matilainen.\nVastaajista 38 prosenttia haluaa pitää tilanteen nykyisellään, 30 prosenttia siirtää kaikki rahapeliautomaatit pois julkisilta paikoilta Veikkauksen pelisaleihin ja 16 prosenttia haluaa vähentää niiden määrää. Ainoastaan yksi prosentti haluaa lisätä rahapeliautomaattien määrää.\nKyselyn toteutti Taloustutkimus EHYT ry:n toimeksiannosta. Aineisto kerättiin 22.11.–3.12.2021 puhelinhaastatteluilla. Kyselyyn vastasi 1006 ihmistä. Ryhmä edustaa maamme 15–79-vuotiaita (pl. Ahvenanmaan maakunnassa asuvat). Aineisto on painotettu iän, sukupuolen, asuinalueen ja talouden koon mukaan kohderyhmää vastaavaksi. 1000 vastaajan otoksen virhemarginaali on suurimmillaan noin 3,2 prosenttiyksikköä.\nEHYT rypakollinen tunnistautuminenrahapelaaminenrahapelihaitattappiorajatveikkaus\nRiitta MatilainenRahapelihaittayksikön päällikkö, VTTEHYT ry\nTutustu EHYT ry:n huhtikuussa 2020 tekemän rahapeliaiheisen kyselyn tuloksiin:


Lontoolaisella teho-osastolla on huutava pula hoitajista – suomalainen Saana kouluttaa uusia ammattilaisia | Tehy-lehti\nLontoolaisella teho-osastolla on huutava pula hoitajista – suomalainen Saana kouluttaa uusia ammattilaisia\nSairaanhoitaja Saana Adam-Kitinoja on työskennellyt kuusi vuotta lontoolaisilla teho-osastoilla.\nSaana Adam-Kitinoja (oik.) ja vaimo Rebecca ulkoilemassa Greenwich Parkissa Lontoossa.\nKuva: Saana Adam-Kitinojan kotialbumi\nSaana Adam-Kitinoja herää kello 5.45 West Wickhamissa, noin 15 kilometrin päässä Lontoon keskustasta. Uniaan jäävät vielä jatkamaan vaimo Rebecca, Oliver-vauva ja Callie-koira.\nSaana kulkee työmatkansa bussilla ja joutuu nykyisin varaamaan siihen tunnin. Britannian EU-ero toi maahan bensakriisin ja jonot huoltoasemille. Ruuhkien vuoksi linja-autot joutuvat välillä ajamaan kiertoteitä ja matka venyy.\nSaanan työpaikka on King’s College Hospital, yksi Ison-Britannian suurimmista sairaaloista. Hän aloitti siellä teho-osastolla kouluttajana syyskuun lopussa. Vaikka Saana on kokenut teho-osaston sairaanhoitaja, uuden paikan tapoihin ja laitteisiin vaadittiin pitkä perehdytys.\n”Ensin tein potilastyötä kaksi viikkoa yhdessä toisen hoitajan kanssa ja sitten kaksi viikkoa omillani. Vasta sen jälkeen siirryin kouluttajan rooliini.”\nKymmenen vuoden vuorotyön jälkeen Saana tekee nyt päivätyötä maanantaista perjantaihin.\n”Se tuntuu erikoiselta. On mukavaa päästä iltaisin pelaamaan jalkapalloa ja maahockeytä.”\nTänään Saana työskentelee teho-osastolla siellä vasta aloittavan hoitajan kanssa.\n”Katson työtavat, korjaan ja opetan. Hengityskoneet ovat kokemattomille hoitajille tosi monimutkaisia.”\nSaanan työhön kuuluu koulutusten, kuten hengitys- tai verenkiertopäivien, organisoiminen, uusien työntekijöiden rekrytoiminen ja opintopäivien pitäminen teholla aloittaville vastavalmistuneille juniorihoitajille.\nHän kuuluu kahdeksan hengen kouluttajatiimiin. Jokainen tiimin jäsen tekee viikossa yhden teho-osastovuoron.\n”Niin pysyy tuntuma työhön. Täällä tehdään rankkaa 12,5 tunnin kaksivuorotyötä.”\nOlo on ryytynyt 12,5 tunnin työpäivän jälkeen, Saana myöntää.\nSairaanhoitajapula on huutava, sillä koronan myötä henkilökuntaa on poistunut alalta, eikä muualta Euroopasta saada uusia hoitajia brexitin takia. Lähiaikoina King’s College Hospitaliin saapuu Intiasta ja Filippiineiltä kymmeniä sairaanhoitajia, joita Saana kouluttaa. Kaikilla ei ole tehohoitokokemusta.\nSaanan työpaikalla on viisi teho-osastoa: maksa-, neuro- ja covid19-tehot sekä kaksi yleistehoa. Potilaspaikkoja on yhteensä 83.\nSairaala on yksi Lontoon neljästä traumakeskuksesta, joten sinne tulevat myös liikenneonnettomuuksien, puukotusten ja ampumisten uhrit.\n”Kaksi uutta teho-osastoa on valmiina, mutta henkilökunta puuttuu.”\nPaikallinen panimo lahjoitti pahimpaan korona-aikaan juomia sairaaloiden työntekijöille. Kuvassa Saanan ja Rebeccan lisäksi kaksi työkaveria teho-osastolta.\nEnsimmäisessä korona-aallossa yhdellä hoitajalla oli keskimäärin neljä hengityskoneessa olevaa koronapotilasta. Monet sairaalat kehittivät seitsemän hengen tiimejä, jotka käänsivät tehopotilaita vatsamakuulle. Yksi tiimi ehti kääntää noin 30 potilasta työvuoron aikana.\n”Hengityskoneessa olevien nukutusten keventäminen on vaikeaa. Tehopotilaat eivät herää kuten elokuvissa, hymyillen ja jutellen. He ovat paniikissa ja sekavia ja yrittävät vetää hengitysputkea pois. Meillä on vieläkin teholla järkyttävä määrä koronapotilaita, joista lähes kaikki ovat rokottamattomia.”\n”Henkilökunta on uuvuksissa, ja mielenterveysongelmat ovat lisääntyneet.”\nGooglelääkäri luulee tietävänsä\nKun Saana muutti Lontooseen vuonna 2014, hän hakeutui aluksi agentin kautta yksityisen sairaalan sisätautiosastolle.\n”Suomalainen tutkintoni kelpasi sellaisenaan, mutta sen rekisteröiminen kesti lähes viisi kuukautta.”\nAika pian hän pääsi University College Hospitalin teholle juniorihoitajaksi. Hän oli siellä neljä vuotta, teki lisäopintoja ja eteni seniorihoitajaksi.\nYhdessä huoneessa teholla on yleensä viisi potilasta ja 3–4 hoitajaa. Heistä yksi on seniorihoitaja ja loput juniorihoitajia. Seniorihoitaja hoitaa omaa potilastaan, mutta myös tukee ja opettaa muita.\n”Tykkäsin seniorihoitajan työstä, sillä oli palkitsevaa nähdä opastamansa hoitajan kehitys.”\nSaana on ollut kiinnostunut opiskelemaan, hankkinut lisäkoulutusta ja voi nyt työskennellä vuorovastaavana. Tänä vuonna hänen on tarkoitus suorittaa 60 opintopisteen luennoitsijaopinnot.\n”Kokemus näkyy myös palkassani, joka on melkein tuplaantunut ensimmäisestä työstäni.”\nSairaala maksaa opinnot, mutta niiden jälkeen pitää sitoutua olemaan samassa paikassa töissä yhdestä kahteen vuotta.\nJuniorihoitajan peruspalkka on Lontoossa noin 30 500 euroa vuodessa eli Britannian keskipalkka alhaisempi.\n”Minun vuosituloni ovat hieman vajaa 60 000 euroa. Jos tekisin vuorotöitä, tuloni nousisivat helposti 75 000 euroon”, Saana kertoo.\nOmaiset pyörivät pahimmillaan 12 tuntia meidän hoitajien jaloissa pienessä huoneessa.\nTyökulttuuri eroaa Suomesta monin tavoin. Saanan mukaan Suomessa potilaat luottavat henkilökuntaan, mutta Isossa-Britanniassa potilaan omaisten päätösvalta on suuri.\n”Suomessa kuunnellaan hoitajaa ja lääkäriä, mutta täällä jokainen omainen on googlelääkäri. Kun Suomessa teho-osastolle pääsee vierailemaan tunnin päivässä, täällä omaiset pyörivät pahimmillaan 12 tuntia meidän hoitajien jaloissa pienessä huoneessa.”\nMelkein kaikissa brittisairaaloissa tehdään kaksivuorotyötä eli 12 tunnin pitkiä vuoroja. Yövuoroissa on tunnin nukkumistauko.\nHaaveissa isompi perhe\nSaana on kotiutunut hyvin Lontooseen, sillä työpaikalta löytyi paitsi ystäviä myös skotlantilainen vaimo Rebecca. Perheeseen syntyi Oliver-poika viime heinäkuussa.\n”Kävimme hedelmöityshoidoissa yksityisklinikalla. Minulta kerättiin 20 munasolua, joista puolet lahjoitin klinikalle. Näin minun hoitoni ei maksanut mitään, vaan maksoimme ainoastaan Rebeccan hedelmöityshoidoista. Seitsemännen viikon ultran jälkeen siirryimme julkiseen terveydenhoitoon.”\nSaana ja Rebecca ostivat vuosi sitten talon, jossa on 7 huonetta ja keittiö. Kodin lähellä on metsiä ja peltoja, jotka ovat tärkeitä koiran ulkoilutuspaikkoja.\nPariskunnan toiveissa on toinen lapsi vuoden kuluttua. Perhe asuu lähellä maaseutua ja metsiä, mutta silti Saana kaipaa Suomesta metsässä olemista.\n”Ja maalaisjärkeä! Ja sitä, että sovitut asiat tapahtuvat. Jos Suomessa ostaja lupaa tulla katsomaan asuntoa, hän tulee sovittuun aikaan. Täällä ei ole samoin. Myös brexit ärsyttää suunnattomasti, sillä joka viikko on jostain pulaa. Mutta kotini on täällä.”


Liikuntakumppani ylpeänä jakaa kolmen onnistujan tarinan. Voisitko sinä olla yksi heistä?\nMarjon kahden kuukauden projekti on täydellinen esimerkki ruokavalion tärkeydestä. Lue Marjon tarina tästä!\nTerhi palkkasi minut personal trainerikseen puolen vuoden muutosohjelmalla. Tutustu Terhin tarinaan!\nRiinä on käynyt ryhmäliikuntatunneillani ja ottanut oppia ravitsemuspuheistani. Lue, miten palkitseva muutos on ollut!\nTuntuuko liikunnan harrastaminen ylivoimaiselta tehtävältä, vai eikö aikasi millään riitä edes pieneen lenkkiin? Haluaisit raikkaan ja ennen kaikkea paremman olon?\nVai haluaisitko yleisesti parantaa elämäntapojasi sekä liikuntaan että ruokailuun liittyen – tehdä kokonaisen elämäntaparemontin?\nPersonal trainerin tehtävänä on kannustaa sinua terveempiin elämäntapoihin juuri silloin, kun eniten tarvitset tukea. Liikuntakumppanin personal trainer -palvelut ohjaavat sinua kohti tavoitteitasi, muun muuassa ruokavalio-ohjelman avulla ja opastamalla oman terveellisen ruokavalion suunnittelussa, jotta pysyt saavutetuissa tavoitteissa valmennussuhteen jälkeenkin.\nLiikuntakumppanin personal training -palveluista on mahdollista saada kaikki tarpeellinen yksittäisistä kuntosali- ja kunto-ohjelmista liikeratojen korjaukseen sekä kokonaisiin elämänmuutosprojekteihin.\nSunSali, Huuskantie 17, Aura\npersonal trainer-palvelut (kuntosali)\nNeolife mahdollisuus ja lisäravinteiden tarpeen arviointi\nLisäksi Lavis -lavatanssijumpat kouluilla\nsekä tyhy-päivät asiakkaiden tiloissa\nHaluaisitko liikkua yhdessä ystäviesi kanssa?\nLiikuntakumppani tarjoaa personal trainer -palveluja myös pareille ja ryhmille!\nLiikunta on ollut aina tärkeä osa elämääni ja työtä jo vuodesta 1994, jolloin aloitin itämaisen tanssin vakituisena tuntiopettajana. Vuonna 1996 kouluttauduin myös muiden ryhmäliikuntatuntien ja jumppien vetäjäksi ja sillä tiellä olen edelleen. Lue lisää koulutuksista.\nVuonna 2007 lähdin personal trainer koulutukseen, jonka jälkeen olen auttanut satojen ihmisten hyvinvointia paremmaksi.\nAlusta asti olen pitänyt ravitsemusta suurena, usein jopa tärkeimpänä, osa-alueena personal trainerin työssäni. Olen suorittanut personal trainer -opintojen lisäksi Ravitsemustieteen perus- ja aineopinnot Itä-Suomen ylisopistolla avoimella puolella. Tutkailen koko ajan myös yliopistomaailman ulkopuolelta tulevia tuulia.\nPyrin pysymään ajan hermolla, pitäen kuitenkin kiinni periaatteestani tehdä jokaiselle yksilöllisen ravitsemussuunnitelman, joka tukee asiakkaan tavoitetta, makumieltymyksiä, sosiaalisia suhteita ja niin edelleen.\nPersonal trainer ei ole enää vain entisajan mielikuvien luoma liikuttaja ja piiskuri, vaan palvelut koostuvat yhä enemmän ravitsemusneuvonnasta, elämän hyvinvoinnin parantamisesta sekä kiireisen elämän aikataulujen suunnittelun auttamisesta.\nLiikuntakumppani on oma lisälapseni, ja kehitän sen toimintaa jatkuvasti. Seuraava etappi yksinyrittäjyyden jälkeen onkin kehittää toimintaa laajemmaksi ja ottaa mukaan ulkopuolisia personal trainereita. Periaatteista kuitenkaan ei luovuta, vaan Liikuntakumppanin motot pitää olla jokaisella sydämessä: Asiakkaan hyvinvoinnin ja tavoitteiden tukena rehellisesti ja yksilöllisesti!


Oikein aurinkoista pääsiäispäivää kaikille! Täällä ainaki aurinko paistaa nii et oikeesti harmittaa olla sisällä!\nMutta mun pääsiäisloma on kulunu oikee rattosasti ja pari kertaa oon ehtiny kavereitaki näkee vaikka viime postauksessa vähän toisin ajattelin... :D taisiis, oon vaa lähteny kavereiden luo enkä jääny sisälle äheltää kouluhommien parissa, kyllä niitä ehtii myöhemminki. Eilen olin ensin päivällä Elinan ja Katjan kaa kuvaamassa ja sit Elinan kaa meillä. Illalla lähin vielä Kaislalle ja sielä ehkä ilta vähän venähti... Mutta hauskaa oli! Tulin sinne just silleen et ehin nähä pääsiäiskokon rippeet ja loppuilta oltiin vaa rennosti, tehtii ruokaa ja vähä herkuteltii. Tänää ois tarkotus tehä vähän niitä kouluhommia ja illalla mahollisesti piiiiiiiiiitkästä aikaa lenkille. Vähän jääny tuo lenkkeily ja salilla käynti ku on nii paljon muuta ohjelmaa aina arkisin ja viikonloppunaki. Hävettää melkei myöntää et mun viimesen kolmen viikon urheilut rajottuu koulumatkoihin ja liikkatunteihin... ooops. mut hei, ens kuussa alotan taas juoksuohjelman ja otan vähä kiinni tätä laiskuutta.\nloppuun pakko laittaa vielä yks behind the scenes -kuva :D että nääääin, tämmöstä on aina meijä kuvausreissuilla, oikeesti murto-osa niistä otetuista kuvista lopulta päätyy tänne blogiin..\nKirjoittanut Linnea klo 10.32\nNoora 20. huhtikuuta 2014 klo 17.27\nHahah, oli kyllä hauskaa!<3 Hienoja kuvia!!\nLinnea 20. huhtikuuta 2014 klo 21.18\nheh nii oli :D kiitoos :)\nAnonyymi 21. huhtikuuta 2014 klo 15.31\nhahah vähä oot söpö tos alimmas oikeella :33\nLinnea 22. huhtikuuta 2014 klo 19.12\nhehe perus minä :D\nAnonyymi 23. huhtikuuta 2014 klo 13.20\nOot niin nätti linnea<3\nLinnea 23. huhtikuuta 2014 klo 15.58\näää kiitos, piristit mieltä!!\nAnonyymi 23. huhtikuuta 2014 klo 13.21\n...ja ihana blogi muutenki!!!\nLinnea 23. huhtikuuta 2014 klo 15.59


Asuntopehtoori, Asuntosalkunrakentaja.fi, Asuntosijoittaja ja some, Asuntosijoittajan tavoitteet, Flatco, Ostan Asuntoja Podcast, Ostan Asuntoja YouTube, Sijoitusasunnot.com\nVuoden 2018 varrelta – Blogi #131\nVuosi 2018 tulee olemaan ensimmäinen vuosi Ostan Asuntoja Blogissa, että uusi blogikirjoitus on ilmestynyt joka sunnuntai. Blogikirjoitukset käsittelevät asuntosijoittamista oman asuntosijoitustoimintani ja ajatusmaailmani kautta katsottuna. Kirjoitukset vaihtelevat sijoitusasunnon ostamisesta, remontoimisesta ja vuokraamisesta aina tunnuslukuihin ja verotukseen asti.\nYksi vuoden luetuimmista kirjoituksista on ollut vuokralaisvalintaan liittyvä ”Vuokralaiskandidaattien esikartoitus” -kirjoitus.\nVuoden 2018 aikana käynnistyi Ostan Asuntoja YouTube -kanavalla tiistaisin ilmestyvä ”vastauksia asuntosijoittajia askarruttaviin kysymyksiin” -videoiden sarja, jossa on jouluun mennessä ilmestynyt 41 videota. Aihealueet ovat samoja kuin Blogissa mutta ideat syntyvät arvolupauksen pohjalta eli pyrin tuottamaan vastauksia vastaan tulleisiin kysymyksiin.\nKatsotuin video on toistaiseksi ollut ”Mitä verovähennyksiä asuntosijoittaja voi tehdä vuokratuloista? YouTube #3” -video.\nViimeisimpänä asuntosijoittamiseen liittyvän tiedon jakamiskanavana käynnistyi Ostan Asuntoja Podcast, jonka periaatteena on, että äänessä ovat vieraat, vaikka yksinpuheluitanikin on varmaan jatkossa joskus tulossa. Viikottain ilmestyvät jaksot kestävät tyypillisesti 40-60 minuuttia ja tavoitteena on päästä pintaa syvemmälle siten, että kuulijat pääsevät oppimaan muiden asuntosijoittajien ja vuokranantajien kokemuksista ja näkemyksistä.\nJouluun mennessä podcastista on viikottain ilmestynyt 26 jaksoa. Yllättäen podcastissa ei ole selkeää suosituinta jaksoa, koska kaikkia jaksoja yhä kuunnellaan joka viikko. Tästä hyvänä esimerkkinä on, että kuluneen joulunalusviikon 4. kuunnelluin podcast on sen ensimmäinen, kesäkuussa ilmestynyt ”Ostan Asuntoja Podcast #1 – Henkilökohtaisen asumispalvelun urbaani vuokranantaja Markus Grahn” -jakso. Markukselle olen monesta asiasta kiitollinen mutta tässä yhteydessä erityisesti siitä, että hän uskaltautui lähtemään ensimmäisenä vieraana mukaan podcastiin, vaikka isännän meno oli alussa vielä paljon epävarmempaa kuin se on tänä päivänä.\nOstan Asuntoja IGTV:n puolella olen pyrkinyt viikottain vetämään yhteen omaa asuntosijoitustoimintaani ”kulissien takana”-tyylisesti tai puhunut jostain itselleni tai mielestäni juuri silloin tärkeästä asuntosijoittamiseen liittyvästä aiheesta.\nVuoden 2018 aikana käynnistyi myös sponsorikokeilu, joka on mahdollistanut blogikirjoitusten, YouTube -videoiden ja podcastien teon siten, että kaikki niiden sisältö on ollut ilmaista ja pysyy ilmaisena myös vuoden 2019 puolella. Päämittarina sponsoroinnin mielekkyydelle sponsorin kannalta on, että sponsorointi generoi heille jollain tavalla liikennettä ja sitä kautta mahdollisuuden kasvattaa omaa liiketoimintaansa. Mikäli haluat jatkossakin saada ilmaista sisältöä näiden Ostan Asuntoja -kanavien kautta, voit myötävaikuttaa siihen klikkaamalla sponsorien linkkejä ja tutustumalla heidän tarjontaansa. Vuoden loppupuoliskolla mukana ovat olleet Asuntopehtoori, Asuntosalkunrakentaja.fi, Flatco ja Sijoitusasunnot.com. Myös muutama apua tarvitseva kohde saa tänä vuonna sponsorien ansiosta aikaisempaa vähän isomman lahjoituksen ja ensi vuonna tavoite on kasvattaa sitäkin.\nKiitos kaikille silmä-, korva- ja käsipareille, jotka ovat kuluttaneet, tykänneet, arvostelleet, kommentoineet ja jakaneet Ostan Asuntoja -sisältöä. Hyvää Joulua!\nFrom → Asuntosijoittamisen teoriaa ja näkemyksiä, Ostan Asuntoja Podcast, Ostan Asuntoja YouTube\n« Mitkä olivat vuoden 2018 asuntosijoittamisen 4 pääteemaa? YouTube #42\nTarina lähihoitajasta yrittäjäksi, Sanna ”Bisnesnainen” Kinanen osa 1 – Ostan Asuntoja Podcast #26 »


Tietosuojaseloste | Luottohaku.fi\nTietosuojaseloste kuvaa tapaa, jolla Luottohaku (“Luottohaku” tai “Me”) käsittelee tietoa, jota se kerää käyttäjiltään (“käyttäjä” tai “Sinä”). Tietoa saadaan Luottohaku.fi:n sivujen kautta (verkkosivu “Luottohaku.fi”). Huomioi, että tämä tietosuojaseloste koskee ainoastaan Luottohaku.fi:n käyttöä ja sinun tietojesi käsittelyä Luottohaku.fi:n toimesta. Ennen kuin käytät välittäjien, pankkien ja muiden luotonantajien palveluja lainanhaussa kehotamme sinua tutustumaan heidän omaan tietosuojaselosteeseensa. Käyttämämme tietosuojaseloste muodostaa Luottohaku.fi:n käyttäjien yksityisyyden suojaamiseen henkilötietolain (1050/2018), sähköisen viestinnän tietosuojalain (516/2004) sekä muun soveltuvan lainsäädännön mukaisesti. Käyttäjätietojen omistaja on Luottohaku.fi.\nLuottohaku.fi:n keräämät selaustiedot\nSaatamme kerätä verkkoselailun dataa käyttäjien selaimilta silloin, kun he ovat yhteydessä Luottohaku.fi:hin.\nEmme kerää henkilökohtaisia tietoja, vaan käytämme teknistä tietoa sivustojemme optimointiin.\nEmme kerää henkilökohtaisia tietoja, vaan käytämme teknistä tietoa sivustojemme optimointiin, jotta voimme varmistaa sivuston vierailijoille parhaan mahdollisen selailukokemuksen ja sivuston toimivuuden kaikilla järjestelmillä. Tämä tieto saattaa sisältää selaimen nimen, tietokoneen tyypin, sivulla vierailun ajan ja päivämäärän, IP-osoitteen, tietokoneen käyttöjärjestelmän, internet-palveluntarjoajan, ja muuta samankaltaista teknistä tietoa.\nOlemme ottaneet tietojen käsittelyjen turvallisuudessa huomioon alan standardit tekniikan osalta ja toteuttaneet ennalta ehkäisevät toimet. Käytämme useita turvallisuustoimintoja, joilla estämme ulkopuolisten pääsyn sinun tietoihisi ja suojelemme tietojasi menetyksen, väärinkäytön ja laittoman käytön varalta. Kaikki tekniset tiedot, jotka Luottohaku.fi:n kerää on suojattu TLS (entinen SSL) salausprotokollan avulla. Muita turvallisuuteen liittyviä käytäntöjä ovat esimerkiksi palomuurit, turvalliset tilat ja kulunvalvontajärjestelmät.\nKeräämme Luottohaku.fi sivustolla käyttäjän päätelaitetta koskevia tietoja evästeiden (“cookies”) ja muiden vastaavien tekniikoiden avulla. Eväste on yleensä pieni tekstitiedosto, jonka Internet-selaimesi tallentaa päätelaitteeseesi käyttäjän tunnistamiseksi ja uudelleentunnistamiseksi. Evästeiden avulla voimme tunnistaa selaimesi ja käyttää näin saamaamme tietoa esimerkiksi sivustollamme vierailevien selaimien laskemiseen sekä sivustomme käytön analysointiin, kuten tilastolliseen seurantaan. Pyrkimyksenämme on näin kehittää palveluamme käyttäjiä yhä paremmin palvelevaksi.\nLuottohaku.fi:n sivusto voi myös sisältää mainontaa kolmannelta osapuolelta. Näiden käytettävien kolmansien osapuolten evästeitä hyödynnetään myös oman mainontamme kohdentamiseen kolmansien osapuolien sivustoilla. Toimimme yhteistyössä verkkomainonnan teknologiaan erikoistuneiden yritysten kanssa. Nämä kolmannen osapuolen palvelut toimivat eri tietosuojaselosteilla. The Network Advertising Initiative tarjoaa erilaisia tapoja jättäytyä pois verkkomainonnasta: http://www.networkadvertising.org/choices/. EU:ssa olevat käyttäjät voivat lukea lisää heidän oikeuksistaan liittyen verkossa olevaan mainontaan: www.youronlinechoices.eu.\nVoit valita selaimestasi asetuksen, jossa kiellät evästeet tai voit myös asettaa hälytyksen evästeiden toimintaan. Jos teet näin, huomioi, että jotkin osat Luottohaku.fi:stä eivät välttämättä toimi kunnolla. Saadaksesi lisää tietoa evästeistä ja näiden poistamisesta käy sivulla: www.allaboutcookies.org. Halutessasi voit estää paikallisten jaettujen tiedostojen tallentamisen seuraamalla näitä seuraavia ohjeita Adobelta: http://helpx.adobe.com/flash-player/kb/disable-local-shared-objects-flash.html.\nLuottohaku.fi käyttää Google Analyticsiä, verkkoanalytiikkapalvelua, jonka tarjoaa Google Inc. Tämän palvelun avulla pystymme kokoamaan raportteja vierailijoiden käyttäytymisestä ja pystymme parantamaan Luottohaku.fi sivustoa. Jos haluat lukea yleiskuvauksen Google Analyticsistä, katso lisää täältä: http://www.google.com/analytics/. Voit poistaa Google Analyticsin käytöstä koneeltasi käyttämällä tätä työkalua selaimessasi: https://tools.google.com/dlpage/gaoptout.